L 228/60
ET
Euroopa Liidu Teataja
15.9.2023
2) sellise automaatse kooskõlastamise tõrgetest või kõrvalekalletest teatatakse selgelt lennujuhile või -juhtidele, kes vastutab/vastutavad lendude kooskõlastamise eest üleandvas üksuses; 3) süsteemi infovahetusega seotud hoiatused esitatakse asjaomastele töökohtadele; 4) lennujuhtidele pakutakse informatsiooni asjaomase süsteemi infovahetusprotsesside kohta; 5) lennujuhtidele antakse vahendid vahetatava lennuinformatsiooni muutmiseks.“; d) lisatakse punkt ATS.OR.446:
„ATS.OR.446 Seireandmed a) Lennuliiklusteenuste osutajad ei tohi kasutada kolmanda riigi vastutusalas käitatavate režiimi S päringusaatjate edastatavaid andmeid, kui päringusaatja koodi paigutus ei ole kooskõlastatud.
b) Lennuliiklusteenuste osutajad tagavad, et rakendatakse vajalikku suutlikkust, et lennujuhtidel oleks võimalik identifitseerida individuaalsed õhusõidukid, kasutades 1. liites kirjeldatud allasaadetud õhusõidukitunnuse funktsiooni.
c) Lennuliiklusteenuse osutajad tagavad õhusõidukite sujuva käitamise nii oma vastutusalasse kuuluvas õhuruumis kui ka sellega külgnevate õhuruumide piiril, kohaldades asjakohaseid õhusõidukite hajutamise miinimumnõudeid.“; e) punktile ATS.TR.230 lisatakse alapunkt c: „c) Kontrolli üleandmise koordineerimist üksuste vahel, kes osutavad ICAO EUR-piirkonnas piirkondlikku lennujuhtimisteenust, või kui nii on kokku lepitud teiste lennujuhtimisüksustega või nende vahel, toetatakse 2. liites määratletud automaatsete protsessidega.“; f) lisatakse 1. ja 2. liide:
„1. liide
Üksiku õhusõiduki identifitseerimine, kasutades punkti ATS.OR.446 alapunktis b nõutud allasaadetud õhusõidukitunnuse funktsiooni Üksiku õhusõiduki identifitseerimiseks kasutatakse allasaadetud õhusõidukitunnuse funktsiooni järgmiselt.
a) Kui üksiku õhusõiduki identifitseerimiseks kasutatakse allasaadetud õhusõidukitunnuse funktsiooni, teatab lennuliiklusteenuste osutaja võrgustiku haldajale õhuruumiosad.
b) Märguande SSR-kood A1000 määratakse õhusõidukile juhul, kui üksiku õhusõiduki identifitseerimiseks kasutatakse allasaadetud õhusõidukitunnuse funktsiooni.
c) Välja arvatud juhul, kui on täidetud üks punktis d sätestatud tingimustest, määratakse märguande SSR-kood A1000 väljuvale õhusõidukile või õhusõidukile, mille puhul on punkti g kohaselt nõutav koodi muutmine, kui on täidetud järgmised tingimused: 1) allasaadetud õhusõidukitunnus vastab asjaomase õhusõiduki kohta vastavale lennuplaanis tehtud märkele; 2) võrgustiku haldaja on teatanud, et konkreetsele õhusõidukile võib määrata märguande SSR-koodi A1000.
d) Märguande SSR-koodi A1000 ei anta alapunktis c osutatud õhusõidukile juhul, kui on täidetud vähemalt üks järgmistest tingimustest: 1) aeronavigatsiooniteenuse osutaja on seoses maapealse seireseadme või -süsteemi planeerimata seisakuga rakendanud eriolukorra meetmeid, millega nähakse ette kindlate SSR-tunnuskoodide määramine;